pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัด วธ. เป็นประธานในพิธีเปิดและมอบนโยบายโครงการทบทวนความรู้และเพิ่มความชำนาญงานการปฏิบัติงานพิธีฯ หลักสูตรทบทวนความรู้และทักษะการปฏิบัติงานพิธีเจ้าหน้าที่ปฏิบัติงานพิธี
วันพฤหัสบดีที่ 1 กรกฎาคม 2564
ปลัด วธ. เป็นประธานในพิธีเปิดและมอบนโยบายโครงการทบทวนความรู้และเพิ่มความชํานาญงานการปฏิบัติงานพิธีฯ หลักสูตรทบทวนความรู้และทักษะการปฏิบัติงานพิธีเจ้าหน้าที่ปฏิบัติงานพิธี
พิธีเปิดและมอบนโยบายโครงการทบทวนความรู้และเพิ่มความชํานาญงานการปฏิบัติงานพิธีฯ หลักสูตรทบทวนความรู้และทักษะการปฏิบัติงานพิธีเจ้าหน้าที่ปฏิบัติงานพิธี (เพื่อความเป็นเลิศ) ประจําปีงบประมาณ พ.ศ. ๒๕๖๔ ผ่านระบบ ZOOM
วันที่ ๑ กรกฎาคม ๒๕๖๔ เวลา ๐๙.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานในพิธีเปิดและมอบนโยบายโครงการทบทวนความรู้และเพิ่มความชํานาญงานการปฏิบัติงานพิธีฯ หลักสูตรทบทวนความรู้และทักษะการปฏิบัติงานพิธีเจ้าหน้าที่ปฏิบัติงานพิธี (เพื่อความเป็นเลิศ) ประจําปีงบประมาณ พ.ศ. ๒๕๖๔ ผ่านระบบ ZOOM ไปยังสํานักงานวัฒนธรรมจังหวัดทั่วประเทศ โดยมีนายชวลิต ศิริภิรมย์ ที่ปรึกษากรมการศาสนา นายชนะกิจ คชชี ผู้อํานวยการกองพิธีการศพที่ได้รับพระราชทาน ผู้บริหาร และเจ้าหน้าที่ที่เกี่ยวข้อง เข้าร่วม ณ ห้องประชุม ๑ ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-รมว.ยุติธรรม เข้าเยี่ยมคารวะประธานศาลฎีกา
วันอังคารที่ 30 พฤศจิกายน 2564
รมว.ยุติธรรม เข้าเยี่ยมคารวะประธานศาลฎีกา
รมว.ยุติธรรม เข้าเยี่ยมคารวะประธานศาลฎีกา
ในวันอังคารที่ ๓๐ พฤศจิกายน ๒๕๖๔ เวลา ๑๔.๐๐ น. ณ ห้องรับรอง ๑ ชั้น ๔ ศาลฎีกา กรุงเทพฯ นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม และนายวิชัย ไชยมงคล เลขาธิการ ป.ป.ส. เข้าเยี่ยมคารวะ นางสาวปิยกุล บุญเพิ่ม ประธานศาลฎีกา ในโอกาสเข้ารับตําแหน่งใหม่ และหารือข้อราชการประเด็นต่าง ๆ ร่วมกัน เพื่อประสานความร่วมมือด้านกระบวนการยุติธรรมระหว่าง ๒ หน่วยงาน
รัฐบาลไทย-ข่าวทำเนียบรัฐบาล-สาธิต รับมอบผลิตภัณฑ์ซุปไก่สกัด และน้ำดื่ม ส่งต่อกำลังใจให้บุคลากรทางการแพทย์
วันพุธที่ 16 มิถุนายน 2564
สาธิต รับมอบผลิตภัณฑ์ซุปไก่สกัด และน้ําดื่ม ส่งต่อกําลังใจให้บุคลากรทางการแพทย์
รัฐมนตรีช่วยว่าการกระทรวงสาธารณสุข รับมอบผลิตภัณฑ์ซุปไก่สกัด และน้ําดื่ม เพื่อส่งต่อกําลังใจให้บุคลากรทางการแพทย์ และเจ้าหน้าที่อาสาสมัครที่ปฏิบัติงานป้องกัน ดูแล รักษาผู้ป่วยโควิด 19 ในโรงพยาบาล โรงพยาบาลสนาม และหน่วยงานสาธารณสุข
วันนี้ (16 มิถุนายน 2564) ที่ สํานักงานปลัดกระทรวงสาธารณสุข ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นายธนิตพล ไชยนันทน์ ที่ปรึกษารัฐมนตรีช่วยว่าการกระทรวงสาธารณสุข นางสุพัชรี ธรรมเพชร ผู้ช่วยเลขานุการรัฐมนตรีว่าการกระทรวงสาธารณสุข นายแพทย์ณรงค์ สายวงศ์ รองปลัดกระทรวงสาธารณสุข และคณะผู้บริหาร รับมอบผลิตภัณฑ์แบรนด์ซุปไก่สกัด จํานวน 14,688 ขวด มูลค่า 543,456 บาท และน้ําดื่มอควาฟิน่า จํานวน 8,250 แพ็ค มูลค่า 495,000 บาท จาก นายอชิต โจชิ ประธานเจ้าหน้าที่บริหาร และคณะผู้บริหาร บริษัท ซันโทรี่ เป๊ปซี่โค เบเวอเรจ (ประเทศไทย) จํากัด และ นายแอชวิน ราชโกปาล ประธานเจ้าหน้าที่บริหาร และคณะผู้บริหาร บริษัทแบรนด์ ซันโทรี่ (ประเทศไทย) จํากัด เพื่อสนับสนุนและส่งต่อกําลังใจให้แก่บุคลากรทางการแพทย์ และเจ้าหน้าที่อาสาสมัครด่านหน้าที่ปฏิบัติงานป้องกัน ดูแล รักษาผู้ป่วยโควิด 19 ในโรงพยาบาล โรงพยาบาลสนาม และหน่วยงานสาธารณสุขดร.สาธิตกล่าวว่า แม้ขณะนี้จะมีการฉีดวัคซีนโควิด 19 แล้วเป็นจํานวนมาก แต่ยังคงพบการระบาดต่อเนื่อง โดยเฉพาะในเขตกทม. และปริมณฑล ที่มีการพบคลัสเตอร์ใหม่ๆ ในกลุ่มผู้ประกอบการโรงงาน มาตรการป้องกัน ควบคุมโรคและความร่วมมือของทุกภาคส่วนยังคงเป็นเรื่องสําคัญที่จะหยุดการระบาดของโรคโควิด 19 ได้ ในส่วนของกระทรวงสาธารณสุขยังคงทําหน้าที่อย่างเข้มข้นทั้งการป้องกัน ควบคุม จํากัดวงการระบาดให้โดยเร็ว และพร้อมดูแลผู้ติดเชื้อให้เข้าสู่ระบบการรักษาอย่างเหมาะสม
“ในนามกระทรวงสาธารณสุข ขอขอบคุณคณะผู้บริจาค ที่มีความห่วงใยต่อบุคลากรทางการแพทย์ที่ปฏิบัติหน้าที่ดูแลผู้ป่วยในสถานการณ์โรคโควิด19 นําผลิตภัณฑ์ที่มีประโยชน์มามอบให้อีกครั้ง ทําให้รู้สึกว่าได้รับการดูแลและความใส่ใจ เป็นการส่งต่อกําลังใจให้ผู้ที่ปฏิบัติหน้าที่ มีพลังในการดูแลประชาชนต่อไป”ดร.สาธิตกล่าว
ทั้งนี้ กระทรวงสาธารณสุขได้ดําเนินการจัดส่งสิ่งของบริจาคไปยังพื้นที่ต่างๆ ซึ่งผลิตภัณฑ์ซุปไก่สกัด มอบให้โรงพยาบาล โรงพยาบาลสนาม และหน่วยงานสาธารณสุขรวม 17 แห่ง ในพื้นที่ 15 จังหวัด และน้ําดื่ม มอบให้โรงพยาบาล โรงพยาบาลสนาม และหน่วยงานสาธารณสุขรวม 48 แห่ง ในพื้นที่ 36 จังหวัด ตามเจตนารมณ์ของผู้บริจาคเรียบร้อยแล้ว
******************************** 16 มิถุนายน 2564
รัฐบาลไทย-ข่าวทำเนียบรัฐบาล-สำนักงานสลากกินแบ่งรัฐบาล ยืนยัน งวดวันที่ 1 สิงหาคม ออกรางวัลสลากกินแบ่งรัฐบาลตามปกติ
วันอังคารที่ 20 กรกฎาคม 2564
สํานักงานสลากกินแบ่งรัฐบาล ยืนยัน งวดวันที่ 1 สิงหาคม ออกรางวัลสลากกินแบ่งรัฐบาลตามปกติ
คณะกรรมการสลากฯ ไม่มีการนัดประชุมเพื่อพิจารณาการเลื่อนออกรางวัลสลากกินแบ่งรัฐบาลงวดวันที่ 1 สิงหาคม 2564 ตามที่สื่อสังคมออนไลน์เผยแพร่แต่อย่างใด โดยการจําหน่ายและออกรางวัลสลากฯ งวดวันที่ 1 สิงหาคม 2564 ยังคงดําเนินการตามปกติ
วันนี้ (วันที่ 20 กรกฎาคม 2564) นายธนวรรธน์ พลวิชัย กรรมการและโฆษกคณะกรรมการสลากกินแบ่งรัฐบาล เปิดเผยว่า คณะกรรมการสลากฯ ไม่มีการนัดประชุมเพื่อพิจารณาการเลื่อนออกรางวัลสลากกินแบ่งรัฐบาลงวดวันที่ 1 สิงหาคม 2564 ตามที่สื่อสังคมออนไลน์เผยแพร่แต่อย่างใด โดยการจําหน่ายและออกรางวัลสลากฯ งวดวันที่ 1 สิงหาคม 2564 ยังคงดําเนินการตามปกติ ผู้ค้าสลากจําหน่ายสลากได้ตามเดิม เช่นเดียวกับการออกรางวัลจะยังออกตามกําหนดวันที่ 1 สิงหาคม 2564 ที่สํานักงานสลากกินแบ่งรัฐบาล สนามบินน้ํา จังหวัดนนทบุรี
อย่างไรก็ตาม ระหว่างนี้ ขอให้ผู้ที่รับสลากไปจําหน่าย ตระหนักถึงกําลังซื้อของประชาชนในพื้นที่ที่รับสลากไปจําหน่ายด้วย เพื่อป้องกันความเสี่ยงจากการขายไม่หมด
นายธนวรรธน์ กล่าวว่า ขณะเดียวกันในสถานการณ์ที่มีการแพร่ระบาดของเชื้อไวรัสโควิดกระจายเป็นวงกว้าง สํานักงานสลากฯ ได้ตระหนักถึงความปลอดภัยของผู้ค้าและผู้ซื้อสลากฯ โดยขอความร่วมมือให้ปฏิบัติตัวตามแนวทางป้องกันการแพร่ระบาดของโรคโควิด-19 อย่างเคร่งครัด ทั้งการสวมหน้ากากอนามัยตลอดเวลา การมีเจลแอลกอฮอล์ล้างมือ การเว้นระยะห่างทางสังคม การงดการรวมตัว หรือเข้าไปจําหน่ายในพื้นที่ที่มีคนอยู่หนาแน่น เช่นเดียวกับขั้นตอนการจัดพิมพ์ การออกรางวัล การกระจายสลากฯ การขึ้นรางวัลก็มีการใช้มาตรการทางสาธารณสุขอย่างเข้มข้น
นอกจากนี้ในขั้นตอนการออกรางวัล สํานักงานสลากฯ ยังดําเนินแนวทางป้องกันการแพร่ระบาดของโรคโควิด-19 ของกระทรวงสาธารณสุข โดยมีการจํากัดจํานวนผู้ปฏิบัติหน้าที่ในพื้นที่ออกรางวัล พร้อมกับทําความสะอาดพื้นที่และอุปกรณ์ออกรางวัลด้วยน้ํายาทําความสะอาดและแอลกอฮอล์ฆ่าเชื้อ รวมถึงการจัดสถานที่เว้นระยะห่างทางสังคม เจ้าหน้าที่ทุกคนรวมถึงกรรมการออกรางวัลจะต้องสวมหน้ากากอนามัย และใช้เจลแอลกอฮอล์ทําความสะอาด ตลอดจนมีการตั้งจุดคัดกรองอุณหภูมิของผู้เข้าร่วมทั้งหมด โดยให้ประชาชนสามารถรับชมการถ่ายสดได้ทางสถานีโทรทัศน์อมรินทร์ทีวี เอชดี ช่อง 34 ตั้งแต่เวลา 13.50 น. ทางสถานีโทรทัศน์ไทยรัฐทีวี ตั้งแต่เวลา 14.00 น. เว็บไซต์สํานักงานสลากกินแบ่งรัฐบาล www.glo.or.th แอปพลิเคชันของสํานักงานสลากกินแบ่งรัฐบาล "GLO Lottery official" และ LINE TODAY รวมทั้งรับฟังการถ่ายทอดเสียงทางสถานีวิทยุกระจายเสียงแห่งประเทศไทย กรมประชาสัมพันธ์ ในระบบ AM ความถี่ 891 กิโลเฮิรตซ์ ตั้งแต่เวลา 14.30 น. เป็นต้นไป
รัฐบาลไทย-ข่าวทำเนียบรัฐบาล-​รมว. เฮ้ง เชิญ ประชาชนใช้บริการของกรมการจัดหางาน ผ่านระบบ E – service
วันอังคารที่ 26 เมษายน 2565
​รมว. เฮ้ง เชิญ ประชาชนใช้บริการของกรมการจัดหางาน ผ่านระบบ E – service
กรมการจัดหางาน ยกระดับการให้บริการด้วยระบบอิเล็กทรอนิกส์ ผ่านเว็บไซต์ e-service.doe.go.th เชื่อมต่อระบบออนไลน์ทุกระบบของกรมการจัดหางานไว้ในจุดเดียว
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า กระทรวงแรงงานให้ความสําคัญกับการลดความเหลื่อมล้ําในการเข้าถึงข้อมูล การบริการ และสวัสดิการของภาครัฐสําหรับประชาชน ตามนโยบายพล.อ.ประยุทธ์ จันทร์โอชา นายกรัฐมนตรี และพล.อ. ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน ที่มุ่งมั่นผลักดันให้ทุกส่วนราชการปรับเปลี่ยนวิธีการให้บริการภาครัฐ ให้โปร่งใส ตรวจสอบได้ สอดคล้องกับบริบททางเศรษฐกิจ สังคม และเทคโนโลยีดิจิทัลที่เปลี่ยนแปลงไป ซึ่งตนมีข้อสั่งการให้ทุกหน่วยงานภายใต้สังกัดกระทรวงแรงงาน ยกระดับการให้บริการประชาชน ผ่านบริการอิเล็กทรอนิกส์ภาครัฐให้ครอบคลุมการติดต่อราชการทุกพื้นที่ ช่วยลดภาระค่าใช้จ่ายจากการเดินทางของประชาชนในพื้นที่ห่างไกล
ด้านนายไพโรจน์ โชติกเสถียร อธิบดีกรมการจัดหางาน กล่าวว่า กรมการจัดหางานรับข้อสั่งการท่านรัฐมนตรีกระทรวงแรงงาน ยกระดับการให้บริการประชาชนผ่านบริการอิเล็กทรอนิกส์ภาครัฐ รับบริบทสังคมที่เปลี่ยนแปลงตามเทคโนโลยี Digital Platform โดยกรมการจัดหางานให้บริการผ่านเว็บไซต์ e-service.doe.go.th ที่เชื่อมต่อระบบออนไลน์ทุกระบบของกรมการจัดหางานไว้ในจุดเดียว เพื่อลดความยุ่งยากในการใช้งาน เป็นศูนย์รวมบริการออนไลน์สําหรับประชาชนที่ต้องการติดต่อขอรับบริการตามภารกิจต่าง ๆ ของกรมการจัดหางาน อาทิ ระบบไทยมีงานทํา ให้บริการสําหรับผู้ต้องการหางานทํา หรือนายจ้าง/สถานประกอบการที่ต้องการหาคนทํางาน ระบบขึ้นทะเบียนและรายงานตัวผู้ประกันตนกรณีว่างงาน สําหรับผู้ประกันตนตามมาตรา 33 รวมทั้งการให้และขอรับสิทธิ์สําหรับผู้พิการตามมาตรา 35
นอกจากการให้บริการผ่านเว็บไซต์ e-service.doe.go.th ยังมีบริการออนไลน์สําหรับการลงทะเบียนแจ้งความประสงค์ไปทํางานต่างประเทศ แจ้งการเดินทางไปทํางานต่างประเทศด้วยตนเอง /แจ้งการเดินทางกลับไปทํางานต่างประเทศ ที่ toea.doe.go.th เพื่อตอบสนองการใช้ชีวิตวิถีใหม่ ให้ประชาชนสามารถติดต่อ ขออนุญาต จดทะเบียน แจ้ง หรือขอรับบริการด้วยความสะดวกสบายลดขั้นตอนการติดต่อราชการ รวมถึงลดความเสี่ยงการแพร่ระบาดของเชื้อไวรัสโคโรนา 2019 (Covid -19) จากการรวมกลุ่มของประชาชนตามมาตรการกระทรวงสาธารณสุข
ทั้งนี้ ประชาชนสามารถสอบถามข้อมูลเพิ่มเติมได้ที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร. 1694
รัฐบาลไทย-ข่าวทำเนียบรัฐบาล-ดีอีเอส พบข่าวจริงเกี่ยวกับโควิดชิงพื้นที่บนโซเชียลได้มากขึ้น
วันเสาร์ที่ 5 มีนาคม 2565
ดีอีเอส พบข่าวจริงเกี่ยวกับโควิดชิงพื้นที่บนโซเชียลได้มากขึ้น
ดีอีเอส พบข่าวจริงเกี่ยวกับโควิดชิงพื้นที่บนโซเชียลได้มากขึ้น
กระทรวงดิจิทัลฯเผยศูนย์ต่อต้านข่าวปลอมได้รับผลตรวจสอบสัปดาห์นี้แล้ว45เรื่องโดย9เรื่องเป็นข่าวเกี่ยวกับโควิดและเป็นข่าวจริงส่งสัญญาณคนไทยตระหนักรู้เท่าทันข่าวสารบนโซเชียลเพิ่มขึ้น
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าผลการมอนิเตอร์และรับแจ้งข่าวปลอมประจําสัปดาห์ระหว่างวันที่25ก.พ.-3มี.ค. 65โดยศูนย์ต่อต้านข่าวปลอมพบว่ามีข้อความเข้ามาทั้งสิ้น11,456,915ข้อความโดยจากการคัดกรองมีข้อความที่ต้องดําเนินการตรวจสอบ(Verify)จํานวน185ข้อความรวมเรื่องที่ต้องดําเนินการตรวจสอบ94เรื่องในจํานวนนี้เป็นข่าวเกี่ยวกับโควิด25เรื่อง
ด้านความคืบหน้าในการประสานงานเพื่อตรวจสอบล่าสุดได้รับผลตอบกลับมาแล้ว45เรื่องในจํานวนนี้เป็นข่าวเกี่ยวกับโควิดโดยตรง9เรื่องซึ่งทุกเรื่องยืนยันแล้วว่าเป็นข่าวจริงผลลัพธ์ดังกล่าวสะท้อนว่าประชาชนมีความตื่นตัวมากขึ้นในการแจ้งเบาะแสการตรวจสอบข้อมูลข่าวสารที่เผยแพร่อยู่ในช่องทางออนไลน์ก่อนส่งต่อโดยเฉพาะในประเด็นข่าวที่เป็นเรื่องใกล้ตัว
“ข่าวจริงเหล่านี้นับเป็นข้อมูลที่มีประโยชน์กับประชาชนช่วยบรรเทาความหวาดวิตกเกี่ยวกับสถานการณ์โควิด-19เพิ่มช่องทางการเข้าถึงข้อมูลข่าวสารที่ถูกต้องจากภาครัฐสู่ประชาชนได้แก่เรื่องผู้ติดเชื้อโควิด-19ที่ไม่มีอาการไม่จําเป็นต้องกินยาฟาวิพิราเวียร์ เรื่องสธ.เตรียมจัดบริการเพิ่มสําหรับผู้ติดเชื้อโควิด19แบบผู้ป่วยนอกเจอแจกจบเริ่ม1มี.ค.นี้ เรื่องสปสช.เปิดรับสมัครจิตอาสาช่วยตอบคําถามผ่านไลน์สปสช.ประสานผู้ติดเชื้อโควิด-19เข้าระบบการรักษาที่บ้านเรื่องศูนย์ฉีดวัคซีนกลางบางซื่อเปิดWalk inฉีดวัคซีนเข็ม1, 2, 3และ4ทั้งคงไทยและชาวต่างชาติอายุ12ปีขึ้นไปตั้งแต่วันที่2มี.ค. 65เป็นต้น”นางสาวนพวรรณกล่าว
ทั้งนี้กระทรวงฯยังต้องการความร่วมมือจากประชาชนอย่างต่อเนื่องในการทํางานแก้ไขปัญหาข่าวปลอมเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
**************
รัฐบาลไทย-ข่าวทำเนียบรัฐบาล-“ชัยวุฒิ” พลิกโฉมโทร 1212 สู่ศูนย์ช่วยเหลือและจัดการปัญหาออนไลน์
วันพุธที่ 24 พฤศจิกายน 2564
“ชัยวุฒิ” พลิกโฉมโทร 1212 สู่ศูนย์ช่วยเหลือและจัดการปัญหาออนไลน์
“ชัยวุฒิ” พลิกโฉมโทร 1212 สู่ศูนย์ช่วยเหลือและจัดการปัญหาออนไลน์
วันนี้ (24 พ.ย 64) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) แถลงข่าวพลิกโฉมโทร 1212 สู่ศูนย์ช่วยเหลือและจัดการปัญหาออนไลน์ ณ ห้องประชุม ชั้น 15 สํานักงานพัฒนาธุรกรรมทางอิเล็กทรอนิกส์ พร้อมด้วยนายทศพล เพ็งส้ม ผู้ช่วยรัฐมนตรีประจําสํานักนายกรัฐมนตรี ปฏิบัติหน้าที่ประจํากระทรวงดิจิทัลฯ นายเนวินธุ์ ช่อชัยทิพฐ์ ผู้ช่วยรัฐมนตรีประจํากระทรวงดิจิทัลฯ และนายเอกสิทธิ์ คุณานันทกุล เลขานุการรัฐมนตรีว่าการกระทรวงดิจิทัลฯ โดยมีเป้าหมายเพื่อยกระดับการคุ้มครองผู้บริโภค และประชาชนผู้ตกเป็นเหยื่อมิจฉาชีพและกลโกงทางออนไลน์ ให้เข้าถึงกระบวนการช่วยเหลือเยียวยาได้มีประสิทธิภาพยิ่งขึ้น โดยขยายขอบเขตการรับเรื่องร้องเรียนไปถึงปัญหาอื่นๆ เพิ่มเติม เช่น ปัญหาการฉ้อโกง เว็บไซต์ผิดกฎหมาย และแชร์ลูกโซ่ พร้อมบูรณาการการทํางานร่วมกับหน่วยงานต่างๆ ให้มากขึ้น ซึ่งการแถลงข่าวปรับโฉมบริการโทร 1212 OCC สู่ “ศูนย์ช่วยเหลือและจัดการปัญหาออนไลน์” มีดาราและ Influencer ชื่อดังมาร่วมงานแถลงข่าวครั้งนี้ด้วย ไม่ว่าจะเป็น ธันวา สุริยะจักร , ไมค์ ภัทรเดช สงวนความดี, คิง ก่อนบ่าย, เส้นด้าย พิมพ์ลดา เเววไทสง, ไวท์ ศุทธิ เรืองวิทยาโชติ, เบส อนาวิล ชาติทอง, สุระ รพีสิริรัตน์ , เหม่เหม ธัญญวีร์ ชุณหสวัสดิกุล, สิงโต สกลรัตน์ พันเทศ
***********************
รัฐบาลไทย-ข่าวทำเนียบรัฐบาล-​PM commends Thailand-Germany cooperation in promoting EVs through organizing “EV Hackathon: Future EV Mobility Creative Contest for Sustainability #EV4Sustain”
วันจันทร์ที่ 13 มิถุนายน 2565
​PM commends Thailand-Germany cooperation in promoting EVs through organizing “EV Hackathon: Future EV Mobility Creative Contest for Sustainability #EV4Sustain”
​PM commends Thailand-Germany cooperation in promoting EVs through organizing “EV Hackathon: Future EV Mobility Creative Contest for Sustainability #EV4Sustain”
June 11, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha commended the cooperation of Thailand and Germany on electric vehicle promotion in Thailand through organization of the “EV Hackathon: Future EV Mobility Creative Contest for Sustainability #EV4Sustain”, which is aimed to promote exchanges of creative ideas and knowledge of electric vehicles amongst the future generation. The event also built upon the Government’s policy on EVs promotion and the Bio-Circular-Green (BCG) economic model.
According to the Government Spokesperson, Ministry of Foreign Affairs, in collaboration with King Mongkut’s University of Technology North Bangkok (KMUTNB), and the Embassy of Germany in Thailand, are organizing “Future EV Mobility Creative Contest for Sustainability” or the “EV Hackathon for Sustainability #EV4Sustain” from June to August 2022 to commemorate the 160th anniversary of the establishment of diplomatic relations between Thailand and Germany.
Not only is the competition in line with the theme of the 160th anniversary between Thailand and Germany – “Partners for Sustainable Growth,” Thailand can also benefit from Germany’s expertise in the electric vehicle industry in transforming Thailand into a low-carbon society under the 30/30 policy with 30% of total production to be ZEV (Zero Emission Vehicle) by 2030. The “EV Hackathon for Sustainability” also resonates with Thailand’s Bio-Circular-Green Economy policy and Germany’s Energy Transition and Climate Change policy. The Prime Minister took the occasion to thank Germany for continuing to take part in Thailand’s economic and environmental promotion endeavor.
รัฐบาลไทย-ข่าวทำเนียบรัฐบาล-ยังไม่อนุมัติ! ใช้ยา "ไอเวอร์เม็คติน" รักษาโรคโควิด-19
วันจันทร์ที่ 5 กรกฎาคม 2564
ยังไม่อนุมัติ! ใช้ยา "ไอเวอร์เม็คติน" รักษาโรคโควิด-19
....
กระแสข่าวที่ว่า #ยาไอเวอร์เม็คติน ซึ่งเป็นยาฆ่าพยาธิที่ใช้ในสัตว์ และมีตํารับยาที่ใช้ในมนุษย์สําหรับรักษาการติดเชื้อพยาธิเส้นด้าย สามารถรักษาผู้ป่วยโควิด-19 ได้นั้น
.
ทาง อย. ชี้แจงว่า ขณะนี้ทั่วโลกยัง #ไม่อนุมัติ ให้ใช้รักษาโรคโควิด-19 เป็นเพียงการใช้ในขั้นตอนของการศึกษาทางคลินิก และยังต้องประเมินประสิทธิภาพที่แท้จริง
.
จึงขอให้ประชาชนอย่าเพิ่งหาซื้อ หรือใช้ยาดังกล่าว เพื่อการรักษาโควิด-19 หากใช้ยาในปริมาณที่สูงกว่าปกติ อาจส่งผลให้เกิดความเป็นพิษที่สูง เกิดความดันเลือดต่ํา อาการแพ้ วิงเวียนศีรษะ ชัก หรือโคม่าถึงแก่ชีวิตได้
.
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-สธ. จัดฉีดวัคซีนโควิดในกลุ่มคนต่างด้าว ให้ทุกคนในประเทศอยู่กับโควิด 19 ได้อย่างปลอดภัย
วันอาทิตย์ที่ 14 พฤศจิกายน 2564
สธ. จัดฉีดวัคซีนโควิดในกลุ่มคนต่างด้าว ให้ทุกคนในประเทศอยู่กับโควิด 19 ได้อย่างปลอดภัย
กระทรวงสาธารณสุข ขอความร่วมมือหน่วยงานทุกภาคส่วนและนายจ้าง สํารวจและนําแรงงานต่างด้าว
ทั้งที่ได้รับอนุญาตแล้วและไม่ได้รับอนุญาต นัดหมายเข้ารับการฉีดวัคซีนโควิด 19 ได้ที่หน่วยบริการฉีดวัคซีนทุกแห่ง เพื่อเร่งสร้างภูมิคุ้มกันให้ครอบคลุม ลดการแพร่ระบาด และ
กระทรวงสาธารณสุข ขอความร่วมมือหน่วยงานทุกภาคส่วนและนายจ้าง สํารวจและนําแรงงานต่างด้าว
ทั้งที่ได้รับอนุญาตแล้วและไม่ได้รับอนุญาต นัดหมายเข้ารับการฉีดวัคซีนโควิด 19 ได้ที่หน่วยบริการฉีดวัคซีนทุกแห่ง เพื่อเร่งสร้างภูมิคุ้มกันให้ครอบคลุม ลดการแพร่ระบาด และสามารถใช้ชีวิตอยู่กับโควิด 19 ได้อย่างปลอดภัย
นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า กระทรวงสาธารณสุขได้เริ่มฉีดวัคซีนโควิด 19 ตั้งแต่ปลายเดือนกุมภาพันธ์ 2564 ถึงปัจจุบันฉีดไปแล้ว 84,467,371 โดส เป็นเข็มที่ 1 จํานวน 45,204,553 คน คิดเป็น 62.8% ของประชากร และจะพยายามติดตามผู้ที่ยังไม่ได้รับการฉีดวัคซีนมารับการฉีดให้มากที่สุด โดยขยายการให้วัคซีนไปถึงกลุ่มแรงงานต่างด้าวทั้งที่ขึ้นทะเบียนถูกต้องและไม่ได้ขึ้นทะเบียน ได้แก่ แรงงานต่างด้าวภาคประมงและคนประจําเรือไทยในจังหวัดชายทะเล 21 จังหวัด, แรงงานต่างด้าวในสถานประกอบการ/บ้าน, แรงงานต่างด้าวตามเขตชายแดน รวมถึงกลุ่มที่หนีภัยสู้รบในศูนย์พักพิง จ.ราชบุรี กาญจนบุรี แม่ฮ่องสอนและตาก ตลอดจนกลุ่มอื่นๆ ที่ไม่ใช่สัญชาติไทยทั้งหมด ซึ่งจะเป็นการสร้างภูมิคุ้มกันให้ครอบคลุมประชากรทุกกลุ่มที่อยู่ในประเทศ ช่วยลดการแพร่ระบาดของโรคโควิด 19 ทําให้ทุกคนในประเทศสามารถใช้ชีวิตอยู่กับโรคโควิด 19 ได้อย่างปลอดภัย
นายแพทย์เกียรติภูมิ กล่าวต่อว่า ในการดําเนินการคณะกรรมการโรคติดต่อจังหวัด/กรุงเทพมหานคร
จะร่วมกับหน่วยงานที่รับผิดชอบแต่ละกลุ่มเป้าหมาย สํารวจและจัดทําทะเบียนรายชื่อส่งให้หน่วยบริการสาธารณสุขนัดหมายเข้ารับการฉีดวัคซีน ซึ่งอาจมีการจัดบริการเคลื่อนที่ในบางพื้นที่ที่เข้าถึงยาก เพื่อให้เกิดความครอบคลุมยิ่งขึ้น โดยจะใช้สูตรไข้วซิโนแวคตามด้วยแอสตร้าเซนเนก้า ให้เกิดภูมิคุ้มกันในระยะเวลาที่รวดเร็ว พร้อมทั้งลงข้อมูลการฉีดวัคซีนในระบบ MOPH IC ส่วนผู้ที่ไม่มีเลขหมายประจําตัว จะใช้วิธีสร้างฐานข้อมูลตัวแปร (Generate Code) เพื่อให้บันทึกข้อมูลและออกเอกสารรับรองการฉีดวัคซีนได้ด้วย ซึ่งวัคซีนขณะนี้มีเพียงพอ ไม่กระทบกับการให้บริการประชาชนทั่วไป ดังนั้น ขอความร่วมมือให้นายจ้างนําแรงงานต่างด้าวในปกครองที่ยังไม่ได้รับการฉีดวัคซีนโควิด 19 ลงทะเบียนเพื่อรับการฉีดวัคซีนได้ที่หน่วยบริการฉีดวัคซีนในพื้นที่
****************************** 14 พฤศจิกายน 2564
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานการประชุมคณะกรรมการจัดทำสลากบำรุงสภากาชาดไทยกระทรวงอุตสาหกรรม ประจำปี 2564 ครั้งที่ 1/2564
วันอังคารที่ 5 ตุลาคม 2564
ปลัดกอบชัยฯ เป็นประธานการประชุมคณะกรรมการจัดทําสลากบํารุงสภากาชาดไทยกระทรวงอุตสาหกรรม ประจําปี 2564 ครั้งที่ 1/2564
การประชุมคณะกรรมการจัดทําสลากบํารุงสภากาชาดไทยกระทรวงอุตสาหกรรมฯ โดยมีผู้บริหารและข้าราชการที่เกี่ยวข้องเข้าร่วมประชุมผ่านระบบออนไลน์ ZOOM
ปลัดกอบชัยฯ เป็นประธานการประชุมคณะกรรมการจัดทําสลากบํารุงสภากาชาดไทยกระทรวงอุตสาหกรรม ประจําปี 2564 ครั้งที่ 1/2564
วันนี้ (4 ตุลาคม 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการจัดทําสลากบํารุงสภากาชาดไทย กระทรวงอุตสาหกรรม ประจําปี 2564 ครั้งที่ 1/2564 โดยมี นางวรวรรณ ชิตอรุณ นายจุลพงษ์ ทวีศรี รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรรม นายสมพล โนดไธสง นายใบน้อย สุวรรณชาตรี ผู้ตรวจราชการกระทรวงอุตสาหกรรม นายเอกภัทร วังสุวรรณ เลขาธิการคณะกรรมการอ้อยและน้ําตาลทราย ข้าราชการและหน่วยงานที่เกี่ยวข้อง ผ่านระบบออนไลน์ ZOOM เข้าร่วม ณ ห้องประชุม อก. 1 อาคารสํานักงานปลัดกระทรวงอุตสาหกรรม
ในการนี้ที่ประชุมได้ร่วมกันพิจารณา ร่างคําสั่งแต่งตั้งคณะอนุกรรมการจัดทําสลากบํารุงสภากาชาดไทยกระทรวงอุตสาหกรรม ประจําปี 2564 แนวคิดและรูปแบบการจัดทําสลากฯ การขออนุมัติวงเงินจัดทําสลากฯ และจัดซื้อของรางวัล การจัดสรรสลากฯ และเป้าหมายประมาณการรายได้ที่จะมอบให้สภากาชาดไทย ประจําปี 2564
รัฐบาลไทย-ข่าวทำเนียบรัฐบาล-รมว.สุชาติ ร่วมคณะนายก พบปะแรงงานนอกระบบ เยี่ยมคูโบต้าฟาร์ม จ.ชลบุรี ขานรับนโยบายพัฒนาเกษตรด้วยนวัตกรรมแบบครบวงจร
วันจันทร์ที่ 9 พฤษภาคม 2565
รมว.สุชาติ ร่วมคณะนายก พบปะแรงงานนอกระบบ เยี่ยมคูโบต้าฟาร์ม จ.ชลบุรี ขานรับนโยบายพัฒนาเกษตรด้วยนวัตกรรมแบบครบวงจร
รมว.สุชาติ ร่วมคณะนายก พบปะแรงงานนอกระบบ เยี่ยมคูโบต้าฟาร์ม จ.ชลบุรี ขานรับนโยบายพัฒนาเกษตรด้วยนวัตกรรมแบบครบวงจร
เมื่อวันที่9พฤษภาคม2565นายสุชาติชมกลิ่นรัฐมนตรีว่าการกระทรวงแรงงานร่วมคณะของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมลงพื้นที่เยี่ยมชมการดําเนินงานของคูโบต้าฟาร์มและหารือแนวทางการพัฒนาการเกษตรของไทยไปสู่การเกษตรแบบSmart Farmingณห้องประชุมอาคารเกษตรวิวัฒน์คูโบต้าฟาร์มต.หนองอิรุณอ.บ้านบึงจ.ชลบุรีโดยมีนายทาคาโนบุอะชึมะ(Mr.Takanobu Azuma)กรรมการผู้จัดการใหญ่บริษัทสยามคูโบต้าคอร์ปอเรชั่นจํากัดกล่าวต้อนรับนายภัครธรณ์เทียนไชยผู้ว่าราชการจังหวัดชลบุรีนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นายไพโรจน์โชติกเสถียรอธิบดีกรมการจัดหางานนายประทีปทรงลํายองอธิบดีกรมพัฒนาฝีมือแรงงานนายบุญสงค์ทัพชัยยุทธ์เลขาธิการสํานักงานประกันสังคมพร้อมด้วยผู้บริหารระดับสูงกระทรวงแรงงานร่วมต้อนรับด้วย
โอกาสนี้นายกรัฐมนตรีได้พบปะกลุ่มแรงงานนอกระบบและให้กําลังใจแกนนําอาสาสมัครแรงงานระดับตําบลและเครือข่ายด้านแรงงานของจังหวัดชลบุรีที่มาร่วมต้อนรับซึ่งอาสาสมัครแรงงานเหล่านี้เป็นผู้เชื่อมประสานภารกิจของกระทรวงแรงงานไปสู่พื้นที่เป็นผู้ที่มีความเสียสละอุทิศตนเพื่อส่วนรวมทํางานใกล้ชิดกับพี่น้องประชาชนในชุมชนในการนําภารกิจประสานการให้บริการด้านแรงงานเพื่อให้ประชาชนมีงานทํามีทักษะฝีมือมีอาชีพมีรายได้ได้รับการคุ้มครองและมีหลักประกันทางสังคมที่ยั่งยืนอีกด้วยจากนั้นรมว.แรงงานยังได้ร่วมคณะนายกรัฐมนตรีรับฟังแนวทางการพัฒนาเกษตรสมัยใหม่และชุมชนต้นแบบSmart Farmingที่ประสบความสําเร็จจากผู้นํากลุ่มวิสาหกิจชุมชนและตัวแทนภาคเอกชนโดยนายกรัฐมนตรีได้มอบนโยบายการขับเคลื่อนนวัตกรรมและเทคโนโลยีการเกษตรแบบครบวงจรการส่งเสริมเครื่องจักรกลการเกษตรการยกระดับคุณภาพชีวิตของเกษตรกรและภาคเกษตรกรรมภายใต้หลักปรัชญาเศรษฐกิจพอเพียง
นายสุชาติกล่าวว่าท่านนายกรัฐมนตรีและรัฐมนตรีว่าการกระทรวงกลาโหมพล.อ.ประยุทธ์ จันทร์โอชาและท่านพล.อ.ประวิตรวงษ์สุวรรณรองนายกรัฐมนตรีที่กํากับดูแลกระทรวงแรงงานได้ให้ความสําคัญกับการส่งเสริมการประกอบอาชีพกลุ่มวิสาหกิจชุมชนให้เกิดการจ้างงานในระดับพื้นที่เพื่อให้สอดคล้องกับนโยบายรัฐบาลในการขับเคลื่อนนวัตกรรมและเทคโนโลยีการเกษตรแบบครบวงจรเพื่อยกระดับคุณภาพชีวิตของเกษตรกรภายใต้หลักปรัชญาเศรษฐกิจพอเพียงซึ่งที่ผ่านมาในส่วนของกระทรวงแรงงานโดยกรมพัฒนาฝีมือแรงงานได้บูรณาการความร่วมมือด้านการพัฒนาทักษะอาชีพด้านการเกษตรกับภาคเอกชนอย่างบริษัทสยามคูโบต้า
ในการดําเนินการฝึกอบรมให้กับบริษัทสยามคูโบต้าและบริษัทในเครือรวมทั้งกลุ่มเกษตรกรและผู้ประกอบอาชีพที่เกี่ยวข้องในหลักสูตรการขับขี่รถขุดมืออาชีพการซ่อมบํารุงรักษาเครื่องยนต์ดีเซลการขับขี่รถแทรกเตอร์มืออาชีพการขับขี่รถเกี่ยวข้าวมืออาชีพนอกจากนี้ยังมีความร่วมมือในด้านการพัฒนามาตรฐานฝีมือแรงงานด้วยการร่วมเป็นอนุกรรมการกําหนดมาตรฐานฝีมือแรงงานแห่งชาติในสาขาช่างซ่อมรถแทรกเตอร์การเกษตรการมีศูนย์ทดสอบมาตรฐานฝีมือแรงงานบริษัทสยามคูโบต้าคอร์ปอเรชั่นจํานวน2สาขาได้แก่ช่างซ่อมรถแทรกเตอร์การเกษตรและช่างซ่อมเครื่องยนต์ดีเซลเล็กรวมทั้งความร่วมมือด้านการส่งเสริมให้สถานประกอบการได้มีการพัฒนาทักษะพนักงานของตนเองภายใต้พ.ร.บ.ส่งเสริมการพัฒนาฝีมือแรงงานอีกด้วย
+++++++++++++++++++
กองเผยแพร่และประชาสัมพันธ์
9พฤษภาคม2565
รัฐบาลไทย-ข่าวทำเนียบรัฐบาล-นายสรพงศ์ ไพฑูรย์พงษ์ รองปลัดกระทรวงคมนาคม เปิดกิจกรรมลงพื้นที่ตรวจติดตามการวัดค่าไอเสียรถโดยสารประจำทางขององค์การขนส่งมวลชนกรุงเทพ
วันศุกร์ที่ 24 ธันวาคม 2564
นายสรพงศ์ ไพฑูรย์พงษ์ รองปลัดกระทรวงคมนาคม เปิดกิจกรรมลงพื้นที่ตรวจติดตามการวัดค่าไอเสียรถโดยสารประจําทางขององค์การขนส่งมวลชนกรุงเทพ
ตามนโยบายของรัฐมนตรีว่าการกระทรวงคมนาคม ในการลดมลภาวะฝุ่นละอองขนาดเล็ก PM 2.5
จากนโยบายของรัฐบาลภายใต้การบริหารงานของพลเอก ประยุทธ์ จันทร์โอชา นายกรัฐมนตรี และนายศักดิ์สยาม ชิดชอบ รัฐมนตรีว่าการกระทรวงคมนาคม ในการลดมลภาวะฝุ่นละอองขนาดเล็ก PM 2.5 กระทรวงคมนาคมจึงได้ประกาศนโยบาย “รถ ขสมก. ปลอดฝุ่น PM 2.5” องค์การขนส่งมวลชนกรุงเทพ (ขสมก.) ได้สนองรับนโยบายดังกล่าวจึงได้จัดกิจกรรมลงพื้นที่ตรวจติดตามการวัดค่าไอเสียรถโดยสารประจําทางของ ขสมก. โดยมี นายสรพงศ์ ไพฑูรย์พงษ์ รองปลัดกระทรวงคมนาคม เป็นประธานในพิธีเปิดกิจกรรม พร้อมด้วยนางจันทิรา บุรุษพัฒน์ ผู้ตรวจราชการกระทรวงคมนาคม ผู้บริหารระดับสูง และหัวหน้าหน่วยงานในสังกัดกระทรวงคมนาคม ที่เกี่ยวข้อง เข้าร่วมพิธีเปิดกิจกรรมครั้งนี้ และมีนายกิตติกานต์ จอมดวง จารุวรพลกุล ผู้อํานวยการองค์การขนส่งมวลชนกรุงเทพ กล่าวรายงาน ในวันที่ 23 ธันวาคม 2564 ณ อู่หมอชิต 2
นายสรพงศ์ ไพฑูรย์พงษ์ รองปลัดกระทรวงคมนาคม กล่าวว่า เนื่องจากในช่วงฤดูหนาวของทุกปี ตั้งแต่เดือนธันวาคม - กุมภาพันธ์ พื้นที่กรุงเทพมหานครมีโอกาสที่จะเกิดสถานการณ์ PM 2.5 เกินค่ามาตรฐาน สาเหตุมาจากมวลอากาศเย็นที่แผ่ลงมา มีกําลังอ่อนลงทําให้สภาพอากาศนิ่ง การกระจายตัวของฝุ่นละอองลดลงและมีโอกาสสะสมในพื้นที่โดยเฉพาะในช่วงเดือนมกราคม - กุมภาพันธ์ 2565 ซึ่งอาจส่งผลให้ฝุ่นละอองเกินค่ามาตรฐานในช่วงเวลาดังกล่าว กระทรวงคมนาคมจึงมีนโยบายในการลดมลภาวะ PM 2.5 ให้อยู่ในเกณฑ์มาตรฐาน โดยมอบหมายให้ ขสมก. ดําเนินการปรับปรุงเครื่องยนต์ดีเซลรถโดยสารทุกคันให้สามารถใช้น้ํามันดีเซล B20 ได้อย่างมีประสิทธิภาพ ตั้งแต่วันที่ 1 กุมภาพันธ์ 2562 เป็นต้นมา เพื่อลดมลพิษและ PM 2.5 รวมทั้งให้เขตการเดินรถที่ 1 - 8 ตรวจวัดค่าไอเสียรถโดยสารเครื่องยนต์ดีเซลทุกคัน ให้อยู่ในเกณฑ์มาตรฐานก่อนนํารถออกวิ่งให้บริการประชาชน กรณีที่ตรวจพบรถโดยสารมีค่าไอเสียเกินค่ามาตรฐาน จะงดให้บริการรถโดยสารคันดังกล่าวและนํารถเข้าซ่อมบํารุงเพื่อปรับปรุงแก้ไขจนกว่าค่าไอเสียจะอยู่ในเกณฑ์มาตรฐานก่อนนํารถออกวิ่งให้บริการประชาชน ซึ่งจะช่วยลดปัญหาการสะสมของ PM 2.5 ในชั้นบรรยากาศได้ในระดับหนึ่ง โดยมอบให้ ขสมก. ดําเนินการเจรจากับบริษัทผู้ให้บริการซ่อมแซมรถให้เข้มงวดในการเปลี่ยนถ่ายน้ํามันเครื่อง กรองน้ํามัน และกรองอากาศ ก่อนถึงรอบ 12,000 กิโลเมตร เหลือเป็น 6,000 กิโลเมตร ในช่วงที่มีค่าที่ PM 2.5 สูง ให้ตรวจสอบค่ามลพิษ ท่อไอเสีย ร่วมกับกรมการขนส่งทางบกทุกวัน ทุกคัน ก่อนออกให้บริการ โดยกําหนดค่าอัตราค่าไอเสียไม่เกินร้อยละ 30 ทุกคัน ต่ํากว่ามาตรฐานของกรมควบคุมมลพิษที่ร้อยละ 45 และขอเชิญชวนประชาชนร่วมกันสังเกตการณ์รถโดยสารของ ขสมก. หากพบว่ารถคันไหนมีควันดํา สามารถแจ้งมาที่สายด่วนกรมการขนส่งทางบก โทร. 1584 และสายด่วน ขสมก. โทร. 1348 โดยกระทรวงคมนาคมจะดําเนินการพักใช้รถดังกล่าว และตรวจสอบผู้บริหารเขตการเดินรถที่เกี่ยวข้องทันที
รัฐบาลไทย-ข่าวทำเนียบรัฐบาล-​โฆษกรัฐบาล เผย นายกรัฐมนตรี ติดตามสถานการณ์โควิด-19 ในไทย แนะประชาชนหากพบมีอาการน่าสงสัยควรตรวจหาเชื้อ ชมสถานประกอบการจัดแอลกอฮอล์ไว้ให้บริการ
วันเสาร์ที่ 2 กรกฎาคม 2565
​โฆษกรัฐบาล เผย นายกรัฐมนตรี ติดตามสถานการณ์โควิด-19 ในไทย แนะประชาชนหากพบมีอาการน่าสงสัยควรตรวจหาเชื้อ ชมสถานประกอบการจัดแอลกอฮอล์ไว้ให้บริการ
​โฆษกรัฐบาล เผย นายกรัฐมนตรี ติดตามสถานการณ์โควิด-19 ในไทย แนะประชาชนหากพบมีอาการน่าสงสัยควรตรวจหาเชื้อ ชมสถานประกอบการจัดแอลกอฮอล์ไว้ให้บริการ   ขณะที่อนามัยโพล พบประชาชนร้อยละ 91 ยังเน้นล้างมือด้วยสบู่หรือแอลกอฮอล์
วันนี้ (2 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม
ติดตามสถานการณ์โควิด-19 พบจํานวนผู้ติดเชื้อรายใหม่มีแนวโน้มเพิ่มสูงขึ้นในบางจังหวัด ผู้ป่วยหนักและผู้ป่วยที่ใส่เครื่องช่วยหายใจมีจํานวนเพิ่มขึ้นเล็กน้อย ซึ่งส่วนใหญ่ที่เข้าระบบการรักษาในโรงพยาบาลเป็นผู้ป่วยระดับสีเหลือง คือกลุ่มที่มีอาการไม่รุนแรง แสดงให้เห็นว่า ผู้ที่ติดเชื้อรายใหม่มักมีอาการน้อยไม่รุนแรง อย่างไรก็ตาม ขอให้ประชาชนรักษาสุขภาพให้แข็งแรง และปฏิบัติตามมาตรการดูแลตนเองอย่างเคร่งครัด เว้นระยะห่าง หมั่นล้างมือสวมหน้ากากอนามัยทุกครั่งเมื่ออยู่ในสถานที่แออัด และควรตรวจหาเชื้อหากพบมีอาการน่าสงสัย และชื่นชมสถานประกอบการต่างๆ ที่ปฏิบัติตามมาตรการ COVID Free Setting และยังคงจัดหาแอลกอฮอล์ไว้ให้บริการ ทั้งนี้ ผลสํารวจของอนามัยโพลรายงาน ร้อยละ 91 ประชาชนยังคงล้างมือด้วยสบู่หรือแอลกอฮอล์ทุกครั้งเมื่อสัมผัสวัตถุและสิ่งของร่วมกันด้วย
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ จํานวน 2,508 ราย จําแนกเป็น ผู้ป่วยในประเทศ 2,508 รายผู้ป่วยมาจากต่างประเทศ - ราย ผู้ป่วยสะสม 2,304,342 ราย (ตั้งแต่ 1 มกราคม 2565) หายป่วยกลับบ้าน 1,883 ราย หายป่วยสะสม 2,303,879 ราย (ตั้งแต่ 1 มกราคม 2565) ผู้ป่วยกําลังรักษา 24,723 ราย เสียชีวิต 17 ราย จํานวนผู้ป่วยปอดอักเสบ รักษาตัวอยู่ในโรงพยาบาล 675 ราย
รัฐบาลไทย-ข่าวทำเนียบรัฐบาล-“เอนก” เปิดนิทรรศการ “วิถีศรัทธาอีสาน: มรดกวัฒนธรรมจากอดีตสู่ปัจจุบัน” ภายใต้โครงการการบริหารจัดการพิพิธภัณฑ์แห่งชาติ
วันพฤหัสบดีที่ 21 เมษายน 2565
“เอนก” เปิดนิทรรศการ “วิถีศรัทธาอีสาน: มรดกวัฒนธรรมจากอดีตสู่ปัจจุบัน” ภายใต้โครงการการบริหารจัดการพิพิธภัณฑ์แห่งชาติ
“เอนก” เปิดนิทรรศการ “วิถีศรัทธาอีสาน: มรดกวัฒนธรรมจากอดีตสู่ปัจจุบัน” ภายใต้โครงการการบริหารจัดการพิพิธภัณฑ์แห่งชาติ
(22 มีนาคม 2565) เวลา 16.00 -18.30 น. ณ พุทธศิลป์สถาน ริมบึงสีฐานมหาวิทยาลัยขอนแก่น โดย สถาบันพิพิธภัณฑ์ศิลปกรรมแห่งชาติ (ธัชชา) ร่วมกับฝ่ายศิลปวัฒนธรรมและเศรษฐกิจสร้างสรรค์ และศูนย์ศิลปวัฒนธรรม มหาวิทยาลัยขอนแก่น จัดนิทรรศการวิถีศรัทธาอีสานมรดกวัฒนธรรมจากอดีตสู่ปัจจุบัน ระหว่างวันที่ 22-27 มีนาคม 2565 โดยได้รับเกียรติจาก ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม เป็นประธานในพิธีเปิด พร้อมด้วย รศ.นพ.ชาญชัย พานทองวิริยะกุลอธิการบดี ม.ขอนแก่น กล่าวต้อนรับ และ รศ.ดร.นิยม วงศ์พงษ์คํา รองอธิการบดีฝ่ายศิลปวัฒนธรรมและเศรษฐกิจสร้างสรรค์ ม.ขอนแก่น ร่วมให้การต้อนรับ
มีกิจกรรมเสวนาในหัวข้อ “ความเชื่อท้องถิ่น: การอนุรักษ์และเศรษฐกิจสร้างสรรค์” โดยวิทยากรผู้เชี่ยวชาญทั้งในประเทศและต่างประเทศ
1. “แนวทางการอนุรักษ์งานประติมากรรมพื้นบ้านในพิพิธภัณฑ์” โดย คุณเดเร็ก พูลเลน ที่ปรึกษาอิสระด้านการอนุรักษ์ประติมากรรม อดีตหัวหน้าแผนกการอนุรักษ์ประติมากรรม ประจําพิพิธภัณฑ์เททแกลเลอร์รี่ กรุงลอนดอน สหราชอาณาจักร
2. “ความสัมพันธ์และความเกี่ยวข้องระหว่างพิพิธภัณฑ์กับอุตสาหกรรมสร้างสรรค์สมัยใหม่” โดย คุณแฮร์เรียต วอลเลส ผู้ก่อตั้งบริษัทวอลเลส-ซีเวลล์ บริษัทออกแบบและผลิตผ้าทอ กรุงลอนดอน สหราชอาณาจักร
3. “การปฏิบัติการภัณฑารักษ์และการอนุรักษ์วัตถุที่เป็นมรดกแห่งชาติ” โดย คุณอเล็กซานดรา บอชส์ ภัณฑารักษ์มรดกแห่งชาติฝรั่งเศส
4. “แพลตฟอร์มดิจิทัลและฐานข้อมูลเพื่อการอนุรักษ์มรดกวัฒนธรรมในพิพิธภัณฑ์” โดย รศ.ดร. ทรงพันธ์ เจิมประยงค์ หัวหน้าภาควิชาบรรณารักษศาสตร์ คณะอักษรศาสตร์ จุฬาลงกรณ์มหาวิทยาลัย
5. “ศิลปะพื้นบ้าน การออกแบบ และเศรษฐกิจสร้างสรรค์” โดย คุณโอลิเวอร์ หลิน รองประธานสถาบันวิจัยการออกแบบไต้หวัน
6. “จากคุณค่าสู่การสร้างมูลค่าทางเศรษฐกิจ โดยใช้ภูมิปัญญาพระไม้อีสาน” โดย รศ.ดร.นิยม วงศ์พงษ์คํา รองอธิการบดีฝ่ายศิลปวัฒนธรรมและเศรษฐกิจสร้างสรรค์ มหาวิทยาลัยขอนแก่น
รัฐบาลไทย-ข่าวทำเนียบรัฐบาล-นายกฯ ห่วงใย “เกษตรกรประสบภัยน้ำท่วม” สั่งหน่วยงานที่เกี่ยวข้อง “เร่งสำรวจ – ฟื้นฟู – เยียวยา” โดยเร็ว
วันอังคารที่ 23 สิงหาคม 2565
นายกฯ ห่วงใย “เกษตรกรประสบภัยน้ําท่วม” สั่งหน่วยงานที่เกี่ยวข้อง “เร่งสํารวจ – ฟื้นฟู – เยียวยา” โดยเร็ว
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม ได้ติดตามสถานการณ์ “น้ําท่วม” ในหลายพื้นที่ของประเทศอยู่ในขณะนี้ พร้อมแสดงความห่วงใยต่อพี่น้องเกษตรกรที่ประสบภัยดังกล่าว และสั่งการไปยังหน่วยงานที่เกี่ยวข้องให้ดําเนินการช่วยเหลือโดยเร็ว
.
ล่าสุด กระทรวงเกษตรและสหกรณ์ เผยว่าได้เตรียมเจ้าหน้าที่ที่เกี่ยวข้อง สําหรับเข้าไปในพื้นที่ประสบภัยแล้ว โดยภายหลังน้ําลดจะเร่งสํารวจความเสียหายและให้การช่วยเหลือเกษตรกรทันที
.
สําหรับเกณฑ์ให้ความช่วยเหลือยังคงเป็นไปตามระเบียบกระทรวงการคลังว่าด้วยเงินทดรองราชการ เพื่อช่วยเหลือผู้ประสบภัยพิบัติกรณีฉุกเฉิน พ.ศ. 2562 ซึ่งในส่วนของการช่วยเหลือเกษตรกรนั้น จะใช้หลักเกณฑ์วิธีปฏิบัติปลีกย่อยฯ กรณีฉุกเฉิน พ.ศ. 2564 แบ่งเป็น
.
ข้าว 1,340 บาท/ไร่, พืชไร่และพืชผัก 1,980 บาท/ไร่, ไม้ผลไม้ยืนต้น และอื่น ๆ 4,048 บาท/ไร่ ตามพื้นที่เสียหายจริงไม่เกินครัวเรือนละ 30 ไร่ (ตามประกาศเขตการให้ความช่วยเหลือผู้ประสบภัยพิบัติกรณีฉุกเฉิน)
.
อ่านเพิ่มเติม คลิกhttps://www.thaigov.go.th/news/contents/details/58321
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-“อนุทิน” มอบกรมการแพทย์ใช้องค์ความรู้พัฒนาบริการเพื่อประชาชนที่ปลอดภัย สะดวก ทั่วถึงและเท่าเทียม
วันจันทร์ที่ 22 พฤศจิกายน 2564
“อนุทิน” มอบกรมการแพทย์ใช้องค์ความรู้พัฒนาบริการเพื่อประชาชนที่ปลอดภัย สะดวก ทั่วถึงและเท่าเทียม
รองนายกรัฐมนตรีและรัฐมนตรีว่าการกระทรวงสาธารณสุข มอบนโยบายกรมการแพทย์ ประจําปี 2565 มุ่งเน้นสร้างความปลอดภัยทั้งผู้ป่วยและบุคลากรการแพทย์ผู้ให้บริการ, ใช้เทคโนโลยีอํานวยความสะดวกลดการไปโรงพยาบาล ลดความแออัด
รองนายกรัฐมนตรีและรัฐมนตรีว่าการกระทรวงสาธารณสุข มอบนโยบายกรมการแพทย์ ประจําปี 2565 มุ่งเน้นสร้างความปลอดภัยทั้งผู้ป่วยและบุคลากรการแพทย์ผู้ให้บริการ, ใช้เทคโนโลยีอํานวยความสะดวกลดการไปโรงพยาบาล ลดความแออัด และร่วมกับโรงพยาบาลทั่วประเทศยกระดับคุณภาพการบริการ ให้ประชาชนได้รับบริการที่เสมอภาค ทั่วถึง และเท่าเทียม
วันนี้ (22 พฤศจิกายน 2564) ที่โรงแรมเฮอริเทจ จังหวัดเชียงราย นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงสาธารณสุข เป็นสักขีพยานในพิธีลงนามคํารับรองการปฏิบัติราชการหน่วยงานในสังกัดกรมการแพทย์ พร้อมมอบนโยบายและบรรยายพิเศษ “ความคาดหวังต่อระบบการดูแลรักษาทางการแพทย์ภายใต้วิถีชีวิตรูปแบบใหม่” โดยมีนายแพทย์สมศักดิ์ อรรฆศิลป์ อธิบดีกรมการแพทย์ พร้อมคณะผู้บริหาร และบุคลากรในหน่วยงานสังกัดกรมการแพทย์ ทุกระดับ เข้าร่วมโครงการฯ จํานวน 300 คน
นายอนุทินกล่าวว่า ในปี 2565 ภายใต้กรอบแนวคิด “สาธารณสุขสร้างชาติ ฟื้นฟูเศรษฐกิจ สาธารณสุขวิถีใหม่ที่ดีกว่าเดิม” ได้มอบนโยบายให้กรมการแพทย์นําองค์ความรู้ไปพัฒนาระบบบริการการแพทย์เพื่อประชาชน 3 เรื่อง คือ 1. สร้างความปลอดภัยของผู้ป่วยและบุคลากรทางการแพทย์ผู้ให้บริการ สร้างขวัญกําลังใจให้ผู้ปฏิบัติงาน เพื่อป้องกันการแพร่กระจายเชื้อจากการให้บริการแก่ประชาชน2. ลดการไปโรงพยาบาล ลดความแออัด และลดรอคอย ด้วยการนําเทคโนโลยีสารสนเทศมาสนับสนุนในการให้บริการ อาทิ การขึ้นทะเบียนและนัดหมาย Online การพัฒนา Telemedicine และจัดส่งยาทางไปรษณีย์หรือจากร้านยาใกล้บ้าน รวมถึงพัฒนาระบบเทคโนโลยีสารสนเทศเป็นศูนย์กลางข้อมูลสุขภาพประชาชน 3. ประชาชนได้รับบริการที่เสมอภาค เท่าเทียม ลดความเหลื่อมล้ํา และยกระดับคุณภาพของบริการทางการแพทย์ ด้วยนโยบายมะเร็งรักษาทุกที่ ผู้ป่วยทุกรายได้รับการดูแลแบบ VIP โดยทํางานร่วมกับเครือข่าย 3 หมอ ร่วมกับโรงพยาบาลทั่วประเทศ
“ด้วยองค์ความรู้ทางวิชาการ ความเชี่ยวชาญทางการแพทย์ด้านต่าง ๆ ของกรมการแพทย์ รวมถึงแนวทางการแพทย์วิถีใหม่ ที่ลดความเหลื่อมล้ํา สร้างความเท่าเทียมให้ประชาชนเข้าถึงบริการที่มีประสิทธิภาพ คาดหวังว่ากรมการแพทย์จะเป็นผู้นําระบบการแพทย์ของประเทศ ทําให้ประชาชนเชื่อมั่นและศรัทธา ซึ่งจะมีส่วนช่วยฟื้นฟูเศรษฐกิจของประเทศได้อีกทางหนึ่ง”นายอนุทิน กล่าว
****************************** 22 พฤศจิกายน 2564
รัฐบาลไทย-ข่าวทำเนียบรัฐบาล-รมว.เฮ้ง ห่วงหนุ่มเพชรบูรณ์ตกงาน สั่งช่วยเหลือฝึกช่างตัดผมพร้อมมอบอุปกรณ์ประกอบอาชีพ
วันเสาร์ที่ 11 มิถุนายน 2565
รมว.เฮ้ง ห่วงหนุ่มเพชรบูรณ์ตกงาน สั่งช่วยเหลือฝึกช่างตัดผมพร้อมมอบอุปกรณ์ประกอบอาชีพ
รมว.แรงงาน นายสุชาติ ชมกลิ่น สั่งหน่วยงานพื้นที่เพชรบูรณ์ช่วยเหลือหนุ่มตกงานเพราะภรรยาป่วย ให้เร่งฝึกอาชีพช่างแต่งผม ดูแลที่พักช่วงฝึก และรวบรวมเงินส่วนตัวสนับสนุนการจัดหาเครื่องมือและอุปกรณ์ มอบหลังจบฝึก
รัฐบาลไทย-ข่าวทำเนียบรัฐบาล-ปลัดกระทรวงยุติธรรม เปิดอบรมหลักสูตร การบังคับคดีสำหรับเจ้าพนักงานบังคับทางปกครอง
วันจันทร์ที่ 23 พฤษภาคม 2565
ปลัดกระทรวงยุติธรรม เปิดอบรมหลักสูตร  การบังคับคดีสําหรับเจ้าพนักงานบังคับทางปกครอง
ปลัดกระทรวงยุติธรรม เปิดอบรมหลักสูตร  การบังคับคดีสําหรับเจ้าพนักงานบังคับทางปกครอง
ในวันจันทร์ที่ ๒๓ พฤษภาคม ๒๕๖๕ เวลา ๐๘.๓๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานเปิดการอบรมหลักสูตร การบังคับคดีสําหรับเจ้าพนักงานบังคับทางปกครอง โดยมี นางสาวยุพาภรณ์ ศิริกิจพาณิชย์กูล รองอธิบดีกรมบังคับคดี นางสาวฉวีวรรณ แสนทวี ผู้อํานวยการสถาบันพัฒนาบุคลากรกระทรวงยุติธรรม และผู้เข้ารับการฝึกอบรมซึ่งเป็นข้าราชการในสังกัดกระทรวงยุติธรรม จํานวน ๓๘ คน เข้าร่วม ณ ห้องประชุมสนฉัตร ๑ ชั้น ๓ อาคารกระทรวงยุติธรรม
การอบรมในครั้งนี้จัดขึ้นโดยสํานักงานปลัดกระทรวงยุติธรรม ร่วมกับกรมบังคับคดี ในระหว่างวันที่ ๒๓ พฤษภาคม - ๖ มิถุนายน ๒๕๖๕ รวมระยะเวลาฝึกอบรม ๑๐ วัน เพื่อให้ผู้เข้ารับการฝึกอบรมได้มีความรู้ความเข้าใจและประสบการณ์ทั้งทางทฤษฎีและฝึกปฏิบัติเกี่ยวกับการบังคับคดีทางปกครอง สามารถปฏิบัติหน้าที่ในการยึด อายัด และการขายทอดตลาดทรัพย์สินตามประมวลกฎหมายวิธีพิจารณาความแพ่งได้อย่างถูกต้อง แม่นยํา ตลอดไปจนถึงการบัญชีและการเงินที่เกี่ยวข้องจนเสร็จสิ้นกระบวนการบังคับทางปกครอง รวมทั้งเป็นเวทีในการแลกเปลี่ยนความรู้และประสบการณ์ เพื่อสร้างเครือข่ายและบูรณาการความร่วมมือด้านการบังคับคดีกับส่วนราชการในสังกัดกระทรวงยุติธรรม และเพื่อขับเคลื่อนภารกิจของกระทรวงยุติธรรมด้านการบังคับคดี ให้มีประสิทธิภาพ มีความเป็นธรรม บริการประชาชนได้อย่างเหมาะสมและมีคุณภาพ
รัฐบาลไทย-ข่าวทำเนียบรัฐบาล-PM expresses condolence to family of Swiss tourist who was found dead in Phuket
วันศุกร์ที่ 6 สิงหาคม 2564
PM expresses condolence to family of Swiss tourist who was found dead in Phuket
PM expresses condolence to family of Swiss tourist who was found dead in Phuket
August 6, 2021, Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha was reported on the suspected murder of Mrs. Nicole Sauvain-Weisskopf, a Swiss citizen visiting Thailand under the Phuket Sandbox scheme, who was found dead in the area of Ton Ao Yon Waterfall, Wichit subdistrict, Mueang district, Phuket on August 5, 2021, and expressed condolences to the bereaved family. Both central and local police officers are now working together to expedite the investigation, and will constantly update the Prime Minister of the case.
Deputy Prime Minister and Minister of Foreign Affairs Don Pramudwinai has also made a direct phone call to the Ambassador of the Swiss Confederation to Thailand to convey his condolences to the bereaved family. Ministry of Foreign Affairs will collaborate with the Embassy of the Swiss Confederation in Thailand to update progress of the investigation.
According to the Government Spokesperson, the Prime Minister ordered concerned agencies to expedite the investigation to identify and arrest the culprit. He also instructed other Government agencies to strengthen their support to the tourists under Phuket Sandbox scheme, while Ministry of Foreign Affairs and Tourism Authority of Thailand have been assigned to liaise with other agencies to tighten safety and public health measures for Thai and foreign tourists. The Prime Minister also called for all the Thai people to help maintain and promote the country’s good image, especially among foreign tourists, in a bid for the country to generate more revenues and revitalize Thai economy.
รัฐบาลไทย-ข่าวทำเนียบรัฐบาล-รองนายกฯ วิษณุฯ หารือเอกอัครราชทูตสหภาพยุโรปฯ พร้อมแสวงความร่วมมือที่มีผลประโยชน์และค่านิยมร่วมกัน และความร่วมมือในกรอบอาเซียน-อียู
วันอังคารที่ 15 กุมภาพันธ์ 2565
รองนายกฯ วิษณุฯ หารือเอกอัครราชทูตสหภาพยุโรปฯ พร้อมแสวงความร่วมมือที่มีผลประโยชน์และค่านิยมร่วมกัน และความร่วมมือในกรอบอาเซียน-อียู
รองนายกฯ วิษณุฯ หารือเอกอัครราชทูตสหภาพยุโรปฯ พร้อมแสวงความร่วมมือที่มีผลประโยชน์และค่านิยมร่วมกัน และความร่วมมือในกรอบอาเซียน-อียู
วันนี้ (15 กุมภาพันธ์ 2565) เวลา 14.00 น. ณ ห้องรับรอง 1 ตึกบัญชาการ 1 ทําเนียบ นายเดวิด เดลี (H.E. Mr. David Daly) เอกอัครราชทูตสหภาพยุโรปประจําประเทศไทย เข้าเยี่ยมคารวะนายวิษณุ เครืองาม รองนายกรัฐมนตรี เนื่องในโอกาสเข้ารับหน้าที่ สรุปสาระสําคัญดังนี้
รองนายกรัฐมนตรีกล่าวแสดงความยินดีกับเอกอัครราชทูตสหภาพยุโรปฯ ที่เข้ารับตําแหน่งที่ประเทศไทย ไทยและสหภาพยุโรปมีความร่วมมือระหว่างกันในหลายประเด็น ทั้งด้านการมือง เศรษฐกิจ และความร่วมมือในกรอบพหุภาคีระหว่างสหภาพยุโรปและอาเซียน และยินดีที่เอกอัครราชทูตสหภาพยุโรปฯ ปฏิบัติหน้าที่อย่างแข็งขัน ช่วยขับเคลื่อนความสัมพันธ์ไทย-สหภาพยุโรปในสาขาที่มีศักยภาพ พร้อมหวังว่าจะได้ร่วมงานกันอย่างใกล้ชิดต่อไป และหากมีประเด็นที่ต้องการหารือเพิ่มเติม พร้อมยินดีเปิดรับต่อการปรึกษาหารือที่สร้างสรรค์
เอกอัครราชทูตสหภาพยุโรปฯ กล่าวว่ารู้สึกยินดีที่ได้มาดํารงตําแหน่งในประเทศไทย โดยไทยและสหภาพยุโรปมีความร่วมมือระหว่างกันมายาวนาน ทั้งสองฝ่ายต่างมีผลประโยชน์และค่านิยมร่วมกัน พร้อมกล่าวว่า สหภาพยุโรปฯ ตระหนักถึงความสําคัญของไทย ในฐานะประเทศที่มีบทบาทสําคัญในภูมิภาค และประสงค์ขยายความร่วมมือในด้านเศรษฐกิจ การพัฒนาที่ยั่งยืน การเปลี่ยนแปลงสภาพภูมิอากาศ การปกป้องความหลากหลายทางชีวภาพ และพร้อมหารืออย่างสร้างสรรค์ในประเด็นที่สหภาพยุโรปยึดถือทั้งด้านสิทธิมนุษยชน เสรีภาพขั้นพื้นฐาน การต่อต้านการประมงผิดกฎหมาย รวมทั้งแสวงหาความร่วมมือในประเด็นระหว่างประเทศ อาทิ สถานการณ์ในเมียนมา ปัญหาในทะเลจีนใต้ และความร่วมมือในกรอบอาเซียน อาทิ ความร่วมมือด้านความมั่นคง การค้า และความเชื่อมโยง
ทั้งสองฝ่ายยังได้หารือถึงประเด็นข้อห่วงกังวลของสหภาพยุโรปในเรื่องร่าง พ.ร.บ. การดําเนินกิจกรรมขององค์กรไม่แสวงหากําไร และประเด็นการตรวจสอบ Amnesty International อย่างเปิดกว้างตามหลักเหตุผล ซึ่งรองนายกรัฐมนตรีรับทราบประเด็นข้อห่วงกังวลของเอกอัครราชทูตสหภาพยุโรปฯ ต่อเนื้อหาในร่าง พ.ร.บ.ฯ โดยคณะรัฐมนตรีก็ได้ปรับแก้ตามข้อห่วงกังวลในหลายประเด็นแล้ว และจะได้ทําสร้างความเข้าใจแก่สถานเอกอัครราชทูตประเทศต่าง ๆ ต่อไป
รัฐบาลไทย-ข่าวทำเนียบรัฐบาล-ครม. เห็นชอบเยียวยา ปชช. ที่ได้รับผลกระทบจากการก่อสร้าง 4 โครงการชลประทาน เป็นกรณีพิเศษ
วันจันทร์ที่ 6 มิถุนายน 2565
ครม. เห็นชอบเยียวยา ปชช. ที่ได้รับผลกระทบจากการก่อสร้าง 4 โครงการชลประทาน เป็นกรณีพิเศษ
.....
ที่ประชุม ครม. (30 พ.ค. 65) เห็นชอบการแก้ไขปัญหาผู้ได้รับผลกระทบจากการก่อสร้างโครงการชลประทาน รวม 4 โครงการ ซึ่งกระทรวงเกษตรและสหกรณ์ “ขอยกเว้นการปฏิบัติตามมติ ครม. เมื่อวันที่ 21 เม.ย. 2541” ที่วางหลักการไว้ว่า ไม่สามารถจ่ายค่าชดเชย หรือค่าทดแทนซ้ําซ้อนหรือย้อนหลังให้แก่เกษตรกรที่ได้รับผลกระทบจากการสร้างเขื่อนได้
.
โดยอนุมัติให้กรมชลประทานจ่ายเงินค่าชดเชย หรือค่าขนย้าย สําหรับค่าที่ดินไม่มีเอกสารสิทธิ ให้แก่ราษฎรที่ได้รับผลกระทบ เป็นกรณีพิเศษ ประกอบด้วย
.
-โครงการเขื่อนน้ําอูน จ.สกลนคร อนุมัติให้ช่วยเหลือราษฎร "กลุ่มตกค้าง" ยังไม่ได้รับเงิน จํานวน 295 รายจ่ายในอัตราเดิม 10,000 บาทต่อไร่ รายละไม่เกิน 15 ไร่ ส่วนผู้ที่ขอเงินเพิ่ม 2,285 ราย ให้ช่วยเหลือเยียวยาตามระเบียบตามประเภทที่ดิน
.
-โครงการอ่างเก็บน้ําบ้านทํานบ และโครงการอ่างเก็บน้ําห้วยเชิง จ.สุรินทร์ ให้กําหนดจํานวนเงินช่วยเหลือตามกฎกระทรวงที่ออกตามความใน พ.ร.บ. การประเมินราคาทรัพย์สินเพื่อประโยชน์แห่งรัฐ พ.ศ. 2562
.
-โครงการฝายกุมภวาปี จ.อุดรธานี ให้จ่ายเงิน "ค่าขนย้ายราษฎร" ตามอัตราที่คณะกรรมการกําหนดค่าทดแทนทรัพย์สินเพื่อการชลประทานโครงการฝายกุมภวาปีเคยกําหนดไว้ สูงสุดไม่เกินไร่ละ 50,000 บาท และต่ําสุดไร่ละ 10,000
.
ทั้งนี้ กรมชลประทานจะเป็นผู้ตรวจสอบและกํากับดูแลการจ่ายเงินเยียวยาดังกล่าว ด้วยความถูกต้อง โปร่งใส และป้องกันไม่ให้บุคคลหรือกลุ่มบุคคลแสวงหาผลประโยชน์จากประชาชนที่ได้รับผลกระทบ
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 4 – 10 กุมภาพันธ์ 2565
วันศุกร์ที่ 11 กุมภาพันธ์ 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 4 – 10 กุมภาพันธ์ 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 4 – 10 กุมภาพันธ์ 2565 พบการกระทําผิด จํานวน 780 คดี คิดเป็นเงินค่าปรับ 13.64 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 4 – 10 กุมภาพันธ์ 2565) พบว่ามีการกระทําผิด จํานวน 780 คดี คิดเป็นเงินค่าปรับ 13.64 ล้านบาท โดยแยกเป็น สุรา จํานวน 417 คดี ค่าปรับ 3.75 ล้านบาท ยาสูบ จํานวน 295 คดี ค่าปรับ 7.86 ล้านบาท ไพ่ จํานวน 15 คดี ค่าปรับ 0.09 ล้านบาท น้ํามันและผลิตภัณฑ์น้ํามัน จํานวน 15 คดี ค่าปรับ 0.25 ล้านบาท น้ําหอม จํานวน 4 คดี ค่าปรับ 0.17 ล้านบาท รถจักรยานยนต์ จํานวน 21 คดี ค่าปรับ 0.65 ล้านบาท และสินค้าอื่น ๆ จํานวน 13 คดี ค่าปรับ 0.87 ล้านบาท โดยมีของกลางแยกเป็นน้ําสุรา จํานวน 872.225 ลิตร ยาสูบ จํานวน 7,928 ซอง ไพ่ จํานวน 362 สํารับ น้ํามันและผลิตภัณฑ์น้ํามัน จํานวน 6,560.000 ลิตร น้ําหอม จํานวน 6,127 ขวด รถจักรยานยนต์ จํานวน 26 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 10 กุมภาพันธ์ 2565 พบว่ามีการกระทําผิด จํานวน 10,160 คดี คิดเป็นเงินค่าปรับ 196.21 ล้านบาท โดยแยกเป็น สุรา จํานวน 5,332 คดี ค่าปรับ 47.15 ล้านบาท ยาสูบ จํานวน 3,659 คดี ค่าปรับ 100.96 ล้านบาท ไพ่ จํานวน 168 คดี ค่าปรับ 1.74 ล้านบาท น้ํามันและผลิตภัณฑ์น้ํามัน จํานวน 243 คดี ค่าปรับ 15.92 ล้านบาท น้ําหอม จํานวน 51 คดี ค่าปรับ 2.33 ล้านบาท รถจักรยานยนต์ จํานวน 494 คดี ค่าปรับ จํานวน 11.72 ล้านบาท และสินค้าอื่น ๆ จํานวน 213 คดี ค่าปรับ 16.39 ล้านบาท โดยมีของกลางแยกเป็นน้ําสุรา จํานวน 61,428.925 ลิตร ยาสูบ จํานวน 1,749,189 ซอง ไพ่ จํานวน 7,594 สํารับ น้ํามันและผลิตภัณฑ์น้ํามัน จํานวน 490,063.000 ลิตร น้ําหอม จํานวน 75,481 ขวด รถจักรยานยนต์ จํานวน 598 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-คณะผู้ตรวจฯ ดีอีเอส ลงพื้นที่ตรวจราชการจังหวัดพระนครศรีอยุธยาติดตามภารกิจสำคัญของกระทรวงฯ
วันอังคารที่ 26 กรกฎาคม 2565
คณะผู้ตรวจฯ ดีอีเอส ลงพื้นที่ตรวจราชการจังหวัดพระนครศรีอยุธยาติดตามภารกิจสําคัญของกระทรวงฯ
คณะผู้ตรวจฯ ดีอีเอส ลงพื้นที่ตรวจราชการจังหวัดพระนครศรีอยุธยาติดตามภารกิจสําคัญของกระทรวงฯ
เมื่อวันที่26กรกฎาคม2565นางสาวสุกันยาณียะวิญชาญหัวหน้าผู้ตรวจราชการกระทรวงดิจิทัลเพื่อเศรษฐกิจและสังคมพร้อมด้วยพ.ต.อ.ดร.อัครพลบุณโยปัษฎัมภ์ผู้ตรวจราชการกระทรวงดิจิทัลฯและนางสาวกรรวีสิทธิชีวภาคผู้ตรวจราชการกระทรวงดิจิทัลฯเดินทางตรวจราชการในพื้นที่จังหวัดพระนครศรีอยุธยาโดยเข้าพบรองผู้ว่าราชการจังหวัด ประชุมกับหน่วยในพื้นที่ โดยนําเสนอข้อมูลการดําเนินงานสําคัญของกระทรวงฯในปี2565อาทิโครงการศูนย์ประสานงานและแก้ไขปัญหาข่าวปลอมโครงการพัฒนาเครือข่ายอาสาสมัครดิจิทัล(อสด.)โครงการพัฒนาระบบคลาวด์กลางภาครัฐ(GDCC)โครงการนําร่องการใช้ประโยชน์เทคโนโลยี5Gเป็นต้นรวมทั้งได้ติดตามความก้าวหน้าในการขับเคลื่อนงานดิจิทัลเพื่อเศรษฐกิจและสังคมในระดับพื้นที่(ดิจิทัลจังหวัด)ตลอดจนโครงการตามแผนการตรวจราชการของกระทรวงฯเพื่อทําความเข้าใจและเสริมข้อมูลให้พื้นที่ในการปฏิบัติราชการ
ในโอกาสเดียวกันนี้ได้ให้ข้อเสนอแนะในการทํางานแก่ผู้แทนหน่วยงานภายใต้กระทรวงฯในพื้นที่จ.พระนครศรีอยุธยาเน้นการทํางานแบบDream Teamประสานความร่วมมือของทุกหน่วยงานและเอื้ออํานวยภารกิจซึ่งกันและกัน
จากนั้นคณะได้เดินทางดูเส้นทางนําสายสื่อสารลงดิน และเดินทางตรวจเยี่ยมให้กําลังใจและเพิ่มเติมข้อมูลในการทํางานแก่เครือข่ายเน็ตอาสาประชารัฐและอาสาสมัครดิจิทัล(อสด.)ณจุดติดตั้งให้บริการเน็ตประชารัฐหมู่ที่4บ้านเสากระโดงต.ขนอนหลวงโครงการสินค้าชุมชนของปณทณที่ทําการไปรษณีย์อําเภอบางปะอินและโครงการศูนย์ดิจิทัลชุมชนต.บางกระสั้นณเทศบาลตําบลบางกระสั้นอ.บางปะอินจ.พระนครศรีอยุธยา
*****************
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 8 ตุลาคม 2564​ พบพนักงานติดเชื้อไวรัส COVID-19 จำนวน​ 2 ราย​
วันศุกร์ที่ 8 ตุลาคม 2564
ประกาศ ขสมก. ประจําวันที่ 8 ตุลาคม 2564​ พบพนักงานติดเชื้อไวรัส COVID-19 จํานวน​ 2 ราย​
ประกาศ ขสมก. ประจําวันที่ 8 ตุลาคม 2564​ พบพนักงานติดเชื้อไวรัส COVID-19 จํานวน​ 2 ราย​
1) พนักงานขับรถโดยสารธรรมดา สาย 206 เพศชาย อายุ 26 ปี
2)​ พนักงานเก็บค่าโดยสารรถปรับอากาศ สาย 132 เพศหญิง อายุ 52 ปี
รัฐบาลไทย-ข่าวทำเนียบรัฐบาล-​นายกรัฐมนตรีเดินหน้าแนวนโยบายและยุทธศาสตร์ชาติเพื่อก้าวเป็นรัฐบาลดิจิทัลอย่างสมบูรณ์ องค์การสหประชาชาติจัดไทยอยู่ในกลุ่มที่มีการพัฒนารัฐบาลดิจิทัลในระดับสูงมาก
วันอาทิตย์ที่ 4 กรกฎาคม 2564
​นายกรัฐมนตรีเดินหน้าแนวนโยบายและยุทธศาสตร์ชาติเพื่อก้าวเป็นรัฐบาลดิจิทัลอย่างสมบูรณ์ องค์การสหประชาชาติจัดไทยอยู่ในกลุ่มที่มีการพัฒนารัฐบาลดิจิทัลในระดับสูงมาก
​นายกรัฐมนตรีเดินหน้าแนวนโยบายและยุทธศาสตร์ชาติเพื่อก้าวเป็นรัฐบาลดิจิทัลอย่างสมบูรณ์ องค์การสหประชาชาติจัดไทยอยู่ในกลุ่มที่มีการพัฒนารัฐบาลดิจิทัลในระดับสูงมาก
นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้วางแนวนโยบายและขับเคลื่อนยุทธศาสตร์ชาติ เพื่อการก้าวเป็นรัฐบาลดิจิทัล ยกระดับความโปร่งใส ตรวจสอบได้หรือการเป็นรัฐบาลเปิด (Open Government) อํานวยความสะดวกให้กับประชาชนและ ส่งเสริมการพัฒนาที่ยั่งยืน รวมถึงเพิ่มการได้รับความเชื่อใจจากประชาชน (Public Trust)
ทั้งนี้ องค์การสหประชาชาติ ได้ประกาศผลการสํารวจรัฐบาลอิเล็กทรอนิกส์ประจําปี 2020 หรือ UN E-Government Survey 2020 อันประกอบไปด้วยการประเมินระดับการพัฒนารัฐบาลดิจิทัลของประเทศต่างๆ ใน 3 ดัชนี ได้แก่ ดัชนีรัฐบาลอิเล็กทรอนิกส์ (E-Government Development Index: EGDI) ดัชนีการมีส่วนร่วมทางอิเล็กทรอนิกส์ (E-Participation Index: EPI) และดัชนีการให้บริการภาครัฐออนไลน์ในระดับท้องถิ่น (Local Online Service Index: LOSI) โดยผลการจัดอันดับดัชนีรัฐบาลอิเล็กทรอนิกส์ ประจําปี พ.ศ.2563 ไทยได้รับการจัดให้อยู่ในอันดับที่ 57 จาก 193 ประเทศ ซึ่งไทยได้รับตําแหน่งที่ดีขึ้นอย่างมาก จากอันดับที่ 73 ในปี 2561 และอันดับที่ 77 ในปี 2559 มีการพัฒนาในด้านการเป็นรัฐบาลดิจิทัลอย่างต่อเนื่อง ซึ่งองค์การสหประชาชาติจัดไทยให้อยู่ในกลุ่มที่มีการพัฒนารัฐบาลดิจิทัลในระดับสูงมากโดยหากพิจารณาในรายละเอียดแต่ละด้าน ไทยได้รับคะแนนด้านการให้บริการออนไลน์ (Online Service Index: OSI) และโครงสร้างพื้นฐานโทรคมนาคม (Telecommunication Infrastructure Index: TII) เพิ่มขึ้น ทั้งนี้ ในระดับอาเซียน ไทยอยู่ในอันดับที่ 3 รองจากสิงคโปร์ (อันดับที่ 11 ของโลก) และมาเลเซีย (อันดับที่ 47 ของโลก) ตามลําดับ
นอกจากนี้ในรายงานฯ ได้เปิดเผยถึง ดัชนีการมีส่วนร่วมทางอิเล็กทรอนิกส์ (E-Participation Index: EPI) ซึ่งประเมินการใช้เครื่องมือดิจิทัลในการส่งเสริมการมีส่วนร่วมของภาคประชาชนในการกําหนดทิศทางการทํางานของภาครัฐ ได้แก่ การเปิดช่องทางอิเล็กทรอนิกส์เพื่อรับฟังความคิดเห็นมากขึ้น ในการกําหนดนโยบาย ร่างกฎหมาย การใช้จ่ายงบประมาณ การจัดซื้อจัดจ้าง ตลอดจน การร้องเรียนการทํางานของหน่วยงานภาครัฐ ไทยได้รับการจัดให้อยู่อันดับที่ 51 ปรับตัวขึ้นมาจากอันดับที่ 82 ในปี 2561 ซึ่งคงเป็นอันดับที่ 3 ในอาเซียน รองจากสิงคโปร์ (อันดับที่ 6 ของโลก) และมาเลเซีย (อันดับที่ 29 ของโลก) ตามลําดับ
โฆษกประจําสํานักนายกรัฐมนตรี กล่าวว่าที่ผ่านมารัฐบาลได้ดําเนินนโยบายเพื่อเปลี่ยนผ่านไปสู่การเป็นรัฐบาลดิจิทัลอย่างเข้มข้น โดยได้กําหนดเป็นแผนพัฒนารัฐบาลดิจิทัลของประเทศไทย พ.ศ. 2563-2565 จึงส่งผลให้ประเทศได้รับการยอมรับและการจัดอันดับที่ดีในเวทีโลก และพร้อมวางแนวทางสู่อนาคตอย่างต่อเนื่อง